Dvorac Zichy-Terbócz nalazi se na periferiji sela Železna Gora, općina Štrigova, u sjeverozapadnom dijelu Međimurske županije. 
Potječe iz 19. stoljeća, a izgrađen je kao plemićka kurija obitelji Zichy i Terbocz koje su imale velike posjede u tom dijelu Međimurja. Posljednja vlasnica dvorca bila je Ilona Terbócz, koja je umrla u pedesetim godinama dvadesetog stoljeća (1957.) i pokopana na groblju u Štrigovi.

Dvorac je dvokatna građevina, građena u ključ, i ima dva niza prozora s vanjske i unutrašnje (dvorišne) strane. U relativno je lošem, zapuštenom stanju. Pokraj njega su sadašnji vlasnici, obitelj Jakopić, izgradili veliki ugostiteljski objekt.

Područje oko dvorca je vrlo slikovito, blago bregovito, puno zelenih šumaraka, polja, voćnjaka i vinograda, te je pogodno za izletnički turizam.

Vanjske poveznice

 [hrcak.srce.hr/file/156206 Kurija Zichy-Terbócz u stručnom radu HAZU Varaždin: Međimurje - narod, običaji, arhitektura]
 Dvorac s dvorišne strane 
 Popis zaštićenih spomenika kulturne baštine Međimurske županije 
  Posjedi obitelji Terbócz u Međimurju 

Međimurska županija
Železna Gora, Dvorac